ིར་འཁྲུངས།།ཕྱོགས་འདིའི་ཡང་
དག་བསྟན་པའི་གཞུང་ལུགས་ནི།།རྣམ་དག་བཤད་དང་ཉན་པ་ལ་ནི་གནས།།གང་དག་ཏིང་འཛིན་ཐོབ་པར་འདོད་པ་དེས།།ངེས་པར་ཐོས་པ་ཉིད་ལས་ཡང་དག་འཇུག།སྡུག་བསྔལ་དང་བྲལ་རྣམ་
གྲོལ་ཐོབ་པ་ཡི།།སྤྱན་རས་གཟིགས་དེ་ཨེ་མ་རྨད་དུ་བྱུང་།།བསྐལ་པ་གངྒའི་ཀླུང་གི་བྱེ་སྙེད་ཀྱི།།རྡུལ་གྱི་གྲངས་མཉམ་སངས་རྒྱས་ཞིང་ཞུགས་ནས།།དབང་ཕྱུག་ཆེན་པོའི་མཐུ་དང་ལྡན་གྱུར་པས།།
སེམས་ཅན་ཀུན་ལ་མི་འཇིགས་སྦྱིན་པ་མཛད།།རྨད་དུ་བྱུང་བའི་དབྱབས་ལྡན་སྤྱན་རས་གཟིགས།།ཚངས་དབྱངས་རྒྱ་མཚོའི་རླབས་ཀྱི་དབྱངས་དང་ལྡན།།འཇིག་རྟེན་ཐམས་ཅད་བསྐྱབ་ཅིང་བདེ་བར་མཛད།།
འཇིག་རྟེན་ལས་འདས་རྟག་པའི་གནས་སུ་བཀོད།།དེང་བདག་དེ་བཞིན་གཤེགས་ལ་གསོལ་བ་ནི།།སྤྱན་རས་གཟིགས་ཀྱིས་ཇི་ལྟར་སྨྲས་པ་བཞིན།།དཔེར་ན་མི་ཞིག་དབེན་པར་གནས་པ་ལ།།ཕྱོགས་བཅུ་
ཀུན་ནས་དུས་གཅིག་རྔ་བརྡུང་བ།།ཕྱོགས་བཅུའི་སྒྲ་ཀུན་ལྷན་ཅིག་ཟོས་པའི་ཕྱིར།།འདི་ནི་ཡང་དག་པར་ན་རྫོགས་པ་ཡིན།།མིག་གིས་བར་དུ་ཆོད་པའི་གཟུགས་མི་མཐོང་།།ཁ་དང་སྣ་ཡང་དེ་དང་
མཚུངས་པ་ཉིད།།ལུས་ཀྱིས་རེག་ན་དགདོད་ཤེས་པར་འགྱུར།།སེམས་དང་དྲན་པ་མི་རྟག་དེས་གཟུང་མེད།།རབས་ཆོད་པའི་སྒྲ་ལ་ཉན་པན།།ཉེ་དང་རིང་བ་ཀུན་ཀྱང་ཐོས་པཞིན།།དབང

ལྔའི་འཇུག་པ་མི་མཉམ་ལ་བརྟག་ན།།འདི་ནི་ཡང་དག་པར་ནི་རྫོགས་པ་ཡིན།།སྒྲ་དབྱངས་རང་བཞིན་གཡོ་དང་མི་གཡོ་བ།།མཉན་པའི་ལམ་དུ་ཡོད་དང་མེད་པས་བྱེ།།སྒྲ་མེད་ན་ནི་
ཐོས་པ་མེད་ཅེས་བྱ།།ཐོས་པའི་རང་བཞིན་གཏན་ནས་མེད་པ་མིན།།སྒྲ་མེད་པས་ནི་འགག་པར་མི་འགྱུར་ལ།།སྒྲ་ཡོད་པས་ནི་སྐྱེ་བར་ཡང་མི་འགྱུར།།སྐྱེ་འགག་གདོད་ནས་བྲལ་བ་ཉིད་ཀྱི་ཕྱིར།།
འདི་ནི་ཡང་དག་པར་ན་རྟག་པ་ཡིན།།རྨི་ལམ་རྨིས་པའི་ཡུལ་གྱི་སྣང་བ་ཡང་།།མ་བསམ་པར་ནི་མེད་པ་ཡོད་མ་ཡིན།།རིག་ཅིང་སྒོམ་པ་སེམས་ཀྱི་རྟོགས་ལས་འདས།།ལུས་དང་སེམས་ཀྱིས་བྱིན
པར་ནུས་མ་ཡིན།།ད་ལྟ་མི་མཇེད་འཇིག་རྟེན་ཁམས་འདིར་ནི།།སྒྲ་ཡི་བརྗོད་པ་ལ་བརྟེན་གསལ་བར་བྱེད།།འགྲོ་ཀུན་ཐོས་པའི་རང་བཞིན་ལ་རྨོངས་པས།།སྒྲ་རྗེས་འབྲང་བས་ཀུན་ཏུ་འཁྱམས་ཤིང
འཁོར།།ཀུན་དགའ་བོ་ཁྱོད་ཇི་ལྟར་བློ་ལྡན་ཡང་།།ལོག་རྟོག་དྲ་བའི་འཆིང་བ་ལས་མི་འགྲོལ།།འདི་ནི་ཡུལ་རྗེས་འབྲང་བས་བྱིང་མིན་ནམ།།ནང་དུ་བསྡུས་པས་བདེན་པའི་དོན་མཐོང་འགྱུར།།
ཀུན་དགའ་བོ་ཁྱོད་ད་ལྟ་ལེགས་པར་ཉོན།།བདག་ནི་དེ་བཞིན་གཤེགས་པའི་གཟི་བྱིན་མཐུས།།འཇིགས་པ་མེད་པར་རྡོ་རྗེའི་རྒྱལ་པོ་དང་།།སྒྱུ་མ་ལྟ་བུ་སྨྲ་བསམ་ཡུལ་ལས་འདས།།བདེར་གཤེགས་།
ཡུམ་གྱུར་ཡང་དག་ཏིང་ངེ་འཛིན།།ཁྱོད་ཀྱིས་རྡུལ་དང་མཉམ་པའི་སངས་རྒྱས་ཀྱི།།གསང་བ་ཟབ་མོའི་སྒོ་ཀུན་ཐོས་ན་ཡང་།།འདོད་པའི་ཟག་པ་སྔོན་དུ་མ་བསལ་ན།།མང་དུ་ཐོས་པ་འཁྲུལ་པ།
སྐྱེད་པའི་རྒྱུ།།ཐོས་པས་སངས་རྒྱས་ལ་ནི་མངོན་ཞེན་ནས།།ནང་དུ་ཐོས་པའི་རང་བཞིན་ཅིས་མི་སེམས།།ཟོས་པ་རང་གི་ངང་གིས་སྐྱེས་པ་མིན།།སྒྲ་ལ་བརྟེན་ནས་མིང་དུ་གྲུབ་པ་ཡིན།།

ཟོཐོས་པ་ནང་ལ་གཞོལ་བས་སྒྲ་ལས་གྲོལ།།གང་དག་གྲོལ་བར་ནུས་དེ་སུ་ལ་བརྗོད།།དབང་པོ་གཅིག་ཉིད་གདོད་མའི་གཞིར་གཞོལ་ན།།དྲུག་པོ་དག་ཀྱང་རྣམ་པར་གྲོལ་བར་འགྱུར།།ཤེས་དང་ཐོས
པཔསྒྱུ་མ་རབ་རིབ་འདྲ།།སྲིད་གསུམ་ནམ་མཁའི་མེ་ཏོག་དག་དང་མཚུངས།།ཐོས་པ་ནང་གཞོལ་རབ་རིབ་རྩ་བ་སེལ།།ཡུལ་མི་དམིགས་ན་གསལ་རིག་རྫོགས་པར་འགྱུར།།གསལ་མཐར་ཐུག་ན་ཀུན
ཏུ་ཁྱབ་པར་འགྱུར།།ཞི་བ་གསལ་ན་མཁའ་ཡང་ནང་དུ་ཆུད།།སླར་ཡང་འཇིག་རྟེན་དག་ལ་བལྟས་པ་ན།།རྨི་ལམ་གྱི་ནི་བུ་བྱེད་དག་དང་མཚུངས།།མད་དྷི་མོ་ཡང་ཉིད་རྨི་ལམ་འདྲ།།སུ་ཞིག
ཁྱོ་ཉིད་ལ་ནི་འགོག་པར་ནུས།།དཔེར་ན་འཇིག་རྟེན་གྱི་ནི་སྒྱུ་མ་མཁན།།སྒྱུ་མས་སྐྱེས་པ་བུད་མེད་སྤྲུལ་བྱས་ཏེ།།ཇི་ལྟར་དབང་པོ་སོ་སོར་གཡོ་མཐོང་ཡང་།།གནད་འགག་གཅིག་གི་འཕྲུལ་ལ་བརྟེན
བ་སྟེ།།འཕྲུལ་འགག་ཞིག་མ་ཐག་ཏུ་མི་གཡོ་བས།།སྒྱུ་མའི་རང་བཞིན་ཐམས་ཅད་མེད་པར་འགྱུར།།དབང་པོ་དྲུག་ཀྱང་དེ་དག་ཉིད་དང་མཚུངས།།གདོད་ནས་གསལ་རིག་གཅིག་ཉིད་ལ་བརྟེན་
ནས།།འཕྲད་དང་ལྟོས་པ་དྲུག་གི་ཆ་རུ་འགྱུར།།ཡུལ་གཅིག་ཟད་ནས་ནང་དུ་གཞོལ་གྱུར་ན།།ལོངས་སྤྱོད་དྲུག་པོ་འགྲུབ་པར་འགྱུར་མ་ཡིན།།ཡུལ་གྱི་དྲི་མ་འདོད་ཆུར་ཟད་གྱུར་ནས།།རྨད་དུ་བྱུང
བའི་གསལ་རིག་འགྲུབ་པར་འགྱུར།།དམིགས་པའི་ལྷག་མ་ཡོད་ན་སློབ་པ་སྟེ།།གསལ་རིག་མཐར་ཐུག་གྱུར་ན་སངས་རྒྱས་འགྱུར།།དགེ་འདུན་འདུས་པ་དང་བཅས་ཀུན་དགའ་བོ།།ཐོས་པའི་འཇུག
པ་ནང་དུ་གཞོལ་གྱུར་ནས།།ཐོས་པའི་རང་བཞིན་ལ་ནི་མཉན་པར་གྱིས།།རང་བཞིན་མངོན་གྱུར་བླ་ན་མེད་པའི་ལམ།།མངོན་པར་བྱང་ཆུབ་ངེས་པར་དེ་དང་མཚུངས།།འདི་ནི་རྡུལ་སྙེད་དེ་བཞིན

གཤེགས་རྣམས་ཀྱི།།བགྲོད་པ་གཅིག་པ་མྱ་ངན་འདས་པའི་སྒོ།འདས་པའི་སངས་རྒྱས་བཅོམ་ལྡན་འདས་རྣམས་ནི།།སྒོ་འདི་ཉིད་ནས་བྱང་ཆུབ་གྲུབ་པ་ཡིན།།ད་ལྟ་
བཞུགས་པའི་བྱང་ཆུབ་སེམས་དཔའ་རྣམས།།སོ་སོ་ནས་ནི་གསལ་རིག་ཉིད་ལ་འཇུག།མ་འོངས་སྐྱེ་བོ་ལམ་ལ་སློབ་པ་རྣམས།།ཆོས་འདི་ཉིད་ལ་བརྟེན་ནས་བརྩོན་པར་རིགས།།བདག་ཀྱང་ཚུལ་
འདི་ཉིད་ཀྱིས་རྟོགས་པ་ཡིན།།སྤྱན་རས་གཟིགས་དབང་གཅིག་པུ་མ་ཡིན་ནོ།།བཅོམ་ལྡན་འདས་ཀྱི་བཀའ་ཡིས་བདག་ལ་ནི།།ལམ་ལ་བཀྲི་བའི་ཐབས་མཁས་ཐམས་ཅད་ཀྱིས།།དེས་མཐའི
སེམས་ཅན་སྐྱོབ་ཚུལ་དྲིས་པར་མཛད།།འཇིག་རྟེན་ལས་ནི་ཐར་བར་བརྩོན་པ་རྣམས།།མྱ་ངན་འདས་སེམས་སྒྲུབ་པར་བྱེད་པ་ལ།།སྤྱན་རས་གཟིགས་ཀྱི་ཚུལ་འདི་མཆོག་ཅེས་བྱ།།ལམ་ལ།།
བཀྲི་བའི་ཐབས་མཁས་འདི་ལས་གཞན།།ཐམས་ཅད་དེ་བཞིན་གཤེགས་པའི་གཟི་བྱིན་མཐུར།།བརྟེན་ནས་ཡུལ་དང་ཀུན་ཉོན་སྤང་བ་ཙམ།།རྟག་ཏུ་སློབ་པའི་ཐུན་མོང་ལམ་མ་ཡིན།།
ཟབ་དང་མི་ཟབ་མཉམ་པར་འཇུག་པ་མིན།།དེ་བཞིན་གཤེགས་པའི་སྙིང་པོ་ལ་ཕྱག་འཚལ།།ཟག་པ་མེད་ཅིང་བསམ་གྱིས་མི་ཁྱབ་པ།།མ་འོངས་སྐྱེ་བོ་དག་ལ་བྱིན་རླབས་ནས།།སྒོ་འདིར
ཐེ་ཚོམ་མེད་པར་མཛད་དུ་གསོལ།།ཐབས་མཁས་འདི་ཡིས་བདེ་བླག་འགྲུབ་པའི་ཕྱིར།།ཀུན་དགའ་བོ་ཡི་བློ་དང་ཤིན་ཏུ་འཚམ།།ཐ་མའི་དུས་སུ་བྱིང་བའི་སེམས་ཅན་རྣམས།།དབང་པོ་
གཅིག་པུ་འདི་ལ་རབ་སྦྱངས་ན།།མངོན་བྱང་ཆུབ་འདི་གཞན་ལས་ཁྱད་པར་འཕགས།།ཡང་དག་པ་ཡི་སེམས་ནི་འདི་བཞིན་ནོ།།དེ་ནས་ཀུན་དགའ་བོ་དང་བཅས་པ་འཁོར་འདུས་པ་ཐམས་ཅད

ལུས་སེམས་ཤིན་ཏུ་གསལ་བར་གྱུར་ཏེ་རྒྱས་པར་བསྟན་པ་རྣམ་པར་རྟོགས་ནས་སངས་རྒྱས་ཀྱི་གོ་འཕང་དང་མྱ་ངན་ལས་འདས་པ་ཆེན་པོ་ལ་བལྟ་བ་ནི།དཔེར་ན་སྐྱེ་བོ་འགའ་ཞིག་དགོས་པའི་ཕྱིར་ཐག་རིང་པོར
སོང་སྟེ་ཕྱིར་ལྡོག་པར་མ་ནུས་ཀྱང་རང་ཡུལ་དུ་འགྲོ་བའི་ལམ་གསལ་བར་ཤེས་པ་ལྟར་དེར་འདུས་པའི་སྐྱེ་བོ་ཐམས་ཅད་དང་ལྷ་དང་ཀླུ་སོགས་སྡེ་བརྒྱད་དང་།སློབ་པ་དང་ཐེག་པ་འབྲིང་ལ་བརྩོན་པ་དག་དང་།ཡང
སེམས་དང་པོ་བསྐྱེད་པའི་བྱང་ཆུབ་སེམས་དཔའ་དང་བཅས་པ་གངྒཱའི་ཀླུང་བཅུའི་བྱེ་མ་སྙེད་ཐམས་ཅད་ལ་སོ་སོར་རྩ་བའི་སེམས་རྡུལ་གྱི་དྲི་མ་དང་བྲལ་ཏེ་ཆོས་ཀྱི་མིག་ཤིན་ཏུ་གསལ་བར་གྱུར་ཏོ།།རིགས་སད་པའི
དགེ་སློང་མས་ཚིགས་སུ་བཅད་པ་ཐོས་ནས་དགྲ་བཅོམ་པར་གྱུར་ཅིང་།གྲངས་མེད་པའི་སེམས་ཅན་ཐམས་ཅད་ཀྱིས་བླ་ན་མེད་པའི་ཡང་བླ་ན་མེད་པའི་དགྲ་བཅོམ་པ་ཡང་དག་པར་རྫོགས་པའི་བྱང་ཆུབ་ཏུ་སེམས་བསྐྱེད
དོདོ།།ཀུན་དགའ་བོས་གོས་ཚགས་བཅོས་ཏེ་འདུས་པ་ཐམས་ཅད་ཀྱི་ནང་ནས་ཐལ་མོ་སྦྱར་ཞིང་ཕྱག་འཚལ་ནས་སེམས་དང་ཡིད་ཤིན་ཏུ་དང་བར་གྱུར་ཏེ་དགའ་བ་དང་སྐྱོ་བ་ལྷན་ཅིག་ཏུ་སྐྱེས་ཤིང་།མ་འོངས་པའི་
སྐྱེ་བོ་ཐམས་ཅད་ལ་ཕན་པའི་སླད་དུ་སླར་ཡང་ཕྱག་འཚལ་ནས་བཅོམ་ལྡན་འདས་ལ་གསོལ་བ།ཐུགས་རྗེ་ཆེན་པོ་དང་ལྡན་པ་སངས་རྒྱས་བཅོམ་ལྡན་འདས།བདག་གིས་ད་ལྟ་སངས་རྒྱས་སུ་འགྱུར་བའི
ཚུལ་རྟོགས་ནས་འདི་ལ་བརྩོན་པ་ན་སླད་ནས་ཡིད་གཉིས་ཟ་བ་དང་ནེམ་ནུར་མེད་པར་གྱུར་ཏོ།།རྒྱུན་དུ་དེ་བཞིན་གཤེགས་པ་ལས་ཐོས་པ་ལ་རང་ཉིད་ཆེད་དུ་གྲོལ་བ་དོན་དུ་མི་གཉེར་བར་ཐོག་མར་གཞན་དགྲོལ་བར
བྱའོ་ཞེས་སེམས་པ་ནི་བྱང་ཆུབ་སེམས་དཔའ་རྣམས་ཀྱི་སེམས་བསྐྱེད་པའི་ཚུལ་ལོ།།རང་ཉིད་ཀྱིས་ཁོང་དུ་ཆུད་ཅིང་གཞན་ཁོང་དུ་ཆུད་དུ་འཇུག་པ་དེ་དེ་བཞིན་གཤེགས་པས་འཇིག་རྟེན་དང་རྗེས་སུ་

༄༅མཐུན་པར་འཇུག་པའི་མཛད་པའོ་ཞེས་གསུངས་པས།བདག་གྲོལ་བར་མ་གྱུར་ཀྱང་སྙིགས་མའི་དུས་ཀྱི་སེམས་ཅན་དགྲོལ་བར་བྱའོ་ཞེས་འདོད་དོ།།སངས་རྒྱས་བཅོམ་
ལྡན་འདས།འདི་ལྟ་བུའི་སེམས་ཅན་རྣམས་སངས་རྒྱས་དང་མ་འཕྲང་ནས་རིམ་གྱིས་རྒྱང་རིང་དུ་གྱུར་ཏེ་མི་དགེ་བའི་བཤེས་གཉེན་གྱིས་བཤད་པའི་ཚུལ་གངྒཱའི་ཀླུང་གི་བྱེ་མ་སྙེད་དུ་གྱུར་པ་ལས།དེ་དག
གི་སེམས་བསྡུས་ནས་ཏིང་ངེ་འཛིན་ལ་འཇུག་པར་བྱ་སྙམ་ན་ཇི་ལྟར་དེ་དག་ལ་ཆོས་ཀྱི་ཚོགས་གཏན་ལ་ཕབ་ནས་བདུད་ཀྱི་ལས་ཐམས་ཅད་རྒྱང་རིང་དུ་བསྲིངས་ཤིང་གདོད་བྱང་ཆུབ་ཀྱི་སེམས་ལས་ཕྱིར་མི་ལྡོག་ཅིང་མི་གོལ
བར་བྱེད་ནུས་ཞེས་གསོལ་བ་ལ།དེའི་ཚེ་བཅོམ་ལྡན་འདས་ཀྱིས་འཁོར་འདུས་པའི་ནང་དུ་ཀུན་དགའ་བོ་ལ་བསྔགས་པ་མཛད་ནས་བཀའ་སྩལ་པ།ཁྱོད་ཆོས་ཀྱི་ཚོགས་གཏན་ལ་ཕབ་ནས་སྙིགས་མའི།
དུས་ཀྱི་སེམས་ཅན་ཐམས་ཅད་འདམ་དུ་བྱིང་བ་ལྟ་བུ་རྣམས་གྲོལ་ཞིང་སྦྱོང་བའི་ཚུལ་དྲིས་པ་ལེགས་སོ་ལེགས་སོ།།ལེགས་པར་ཉོན་ཅིག།ཁྱོད་ལ་བཤད་པར་བྱའོ་ཞེས་བཀའ་སྩལ་པ་ལ།ཀུན་དགའ་
བོ་དང་འཁོར་འདུས་པ་ཐམས་ཅད་གུས་པས་བཀའི་རྗེས་སུ་བསྟན་པ་ནོད་ཅིང་འདུག་གོ།།བཅོམ་ལྡན་འདས་ཀྱིས་ཀུན་དགའ་བོ་ལ་བཀའ་སྩལ་པ།ཁྱོད་ཀྱིས་ངས་གསུངས་པའི་ཆོས་འདུལ་བ་ལས་ནན
ཏན་དུ་བྱ་བ་རྣམ་པ་གསུམ་གྱི་ཡང་དག་པའི་དོན་མ་ཐོས་སམ།སེམས་བསྡུ་བ་ལ་ཚུལ་ཁྲིམས་ཞེས་བྱའོ།།ཚུལ་ཁྲིམས་ལས་ཏིང་ངེ་འཛིན་སྐྱེ་ཞིང་ཏིང་ངེ་འཛིན་ལས་ཤེས་རབ་སྐྱེའོ་ཞེས་བྱ་བ་འདི་ཉིད
ཟག་པ་མེད་པའི་བསླབ་པ་གསུམ་ཞེས་བྱ་བ་ཡིན་ནོ།།ཀུན་དགའ་བོ།།ངས་སེམས་བསྡུ་བ་ལ་ཚུལ་ཁྲིམས་ཞེས་བཏགས་པ་དེ་ཅི་ཡིན་ཞེ་ན།གལ་ཏེ་འཇིག་རྟེན་ཁམས་ཀྱི་རིགས་དྲུག་གི་སེམས་

ཅན་དེ་དག་ཐམས་ཅད་འདོད་པ་ལ་མི་ཆགས་ན་སྐྱེ་ཤི་གཉིས་རེས་མོས་སུ་རྒྱན་མི་འཆད་པའི་དབང་གིས་ལྟུང་བར་མི་འགྱུར།ཁྱོད་ཏིང་ངེ་འཛིན་ལ་སྦྱོང་བ་ནི་ཉོན་མོངས་པའི་འཁྲུལ་པ་དང་འབྲལ་བའི་ཕྱིར་ཡིན་ལ།།
ལོག་པར་གཡེམ་པའི་སེམས་མ་བསལ་ན་ཡུལ་དང་འབྲལ་བར་མི་འགྱུར་རོ།།ཇི་ལྟར་ཤེས་རབ་ཆེ་ཞིང་ཏིང་ངེ་འཛིན་མངོན་དུ་གྱུར་ན་ཡང་ལོག་པར་གཡེམ་པ་མ་སྤང་ན་ངེས་པར་བདུད་ཀྱི་རིས་སུ་ལྟུང་བས་རབ་
བདུད་ཀྱི་རྒྱལ་པོ་དང་འབྲིང་བདུད་པོ་དང་ཐ་མ་བདུད་མོར་འགྱུར་རོ།།དེ་དག་ལ་ཡང་བདུད་ཀྱི་སློབ་མ་ཡོད་ཅིང་སོ་སོ་ནས་རང་ཉིད་བླ་ན་མེད་པའི་གོ་འཕང་ཐོབ་པོ་ཞེས་ཟེར་རོ།།ང་མྱ་ངན་ལས་འདས་པའི་རྗེས
ཆོས་ཀྱི་སྙིགས་མའི་དུས་སུ་བདུད་འདི་དག་འཇིག་རྟེན་དུ་འུར་ཞིང་དར་ནས་ཆེས་ཆེར་ཞེན་པས་ལོག་པར་གཡེམ་པ་བྱེད་ཅིང་།རང་ཉིད་དགེ་བའི་བཤེས་གཉེན་ཞེས་སྒྲོག་ཅིང་སེམས་ཅན་ཐམས་ཅད་འདོད་ཆགས
ཀྱི་ལྟ་བའི་དོང་དུ་ལྟུང་བར་བྱས་ཏེ་བྱང་ཆུབ་ཀྱི་ལམ་སྟོར་བར་བྱེད་དོ།།ཁྱོད་ཀྱིས་འཇིག་རྟེན་གྱི་སྐྱེ་བོ་དག་ལ་ཏིང་ངེ་འཛིན་སྦྱོངས་ཤིང་སློབ་ཏུ་འཇུག་པ་ན་ཐོག་མར་སེམས་ཀྱིས་ལོག་པར་གཡེམ་པ་ཆོད་ཅིག་དང་འདི་ལ་
དེབཞིན་གཤེགས་པས་སྔོན་གྱི་སངས་རྒྱས་བཅོམ་ལྡན་འདས་རྣམས་ཀྱི་རབ་དང་མཆོག་དང་ཡང་དག་པ་དང་རྣམ་པར་དག་པ་རྨད་དུ་བྱུང་བའི་བསླབ་པ་དང་པོ་ཞེས་གསུངས་སོ།།ཀུན་དགའ་བོ་དེའི་ཕྱིར་གལ་ཏེ་ལོག
པར་གཡེམ་པ་མ་སྤངས་པར་ཏིང་ངེ་འཛིན་ལ་སྦྱོང་སྙམ་ན་དཔེར་ན་བྱེ་མ་དང་རྡོ་བཟའ་བར་བྱ་བའི་ཕྱིར་འཚེད་པ་དང་འདྲ་སྟེ་བསྐལ་པ་བརྒྱ་སྟོང་གི་བར་དུ་འཚེད་ཀྱང་བྱེ་མཆེ་བ་ཞེས་བྱ་བ་ཉིད་དུ་འགྱུར་རོ།།ཅིའི་ཕྱིར་ཞེ་ན
འདི་ཉིད་གཞི་ནས་བཟའ་བའི་ཉེར་རྒྱུ་མ་ཡིན་ཞིང་ཐོག་མ་ནས་བྱེ་མ་དང་རྡོ་བཙོས་པ་ཡིན་པའི་ཕྱིར་རོ།།ཁྱོད་ཀྱིས་ལོག་པར་གཡེམ་བཞིན་དུ་སངས་རྒྱས་ཀྱི་གོ་འཕང་དམ་པ་འཚོལ་བར་བྱ་སྙམ་ན་ཇི་ལྟར་དེ་འོན་

༄༅ཉིད་རྟོགས་ན་ཡང་ཐམས་ཅད་ལོག་གཡེམ་གྱི་རྒྱུར་འགྱུར་རོ།།ལོག་གཡེམ་རྩ་བར་གྱུར་ན་ངན་སོང་གསུམ་དུ་འཁོར་ནས་ཐར་བར་མི་ནུས་པའི་ཕྱིར།དེ་བཞིན་གཤེགས་པའི་མྱང་
འདས་སུ་བགྲོད་པའི་ལམ་གང་གིས་གསལ་བར་ནུས།ངེས་པར་ལོག་གཡེམ་གྱི་ཀུན་སློང་ལུས་སེམས་ཀྱིས་ཐམས་ཅད་དུ་སྤངས་ཤིང་སྤངས་པའི་རང་བཞིན་ཡང་མེད་པར་གྱུར་ན་གདོད་སངས་རྒྱས་ཀྱི་གོ་འཕང་འཚོལ
ཞིང་དོན་དུ་གཉེར་བར་རིགས་སོ།།ངས་བཤད་པ་འདི་ལྟར་འཆད་ན་སངས་རྒྱས་ཀྱིས་གསུངས་པ་ཡིན་ནོ།།གལ་ཏེ་འདི་ལས་གཞན་དུ་འཆད་ན་བདུད་ཀྱིས་སྨྲས་པ་ཡིན་ནོ།།གཞན་ཡང་འཇིག་རྟེན་
ཁམས་ཀྱི་རིགས་དྲུག་གི་སེམས་ཅན་ཐམས་ཅད་ལ་སྲོག་གཅོད་མེད་ན་སྐྱེ་ཤི་གཉིས་རེས་མོས་སུ་རྒྱུན་མི་འཆད་པའི་དབང་གིས་ལྟུང་བར་མི་འགྱུར་རོ།།ཁྱོད་ཏིང་ངེ་འཛིན་ལ་སྦྱོང་བ་ནི་ཉོན་མོངས་པའི་འཁྲུལ་པ།
དང་འབྲལ་བའི་ཕྱིར་ཡིན་ལ།སྲོག་གཅོད་མ་བསལ་ན་ཡུལ་དང་འབྲལ་བར་མི་འགྱུར་རོ།།ཇི་ལྟར་ཤེས་རབ་ཆེ་ཞིང་ཏིང་ངེ་འཛིན་མངོན་དུ་གྱུར་ན་ཡང་སྲོག་གཅོད་མ་སྤང་ན་ངེས་པར་མི་མ་ཡིན་གཏུམ་པོའི་རིགས
སུ་ལྡང་བས་སྐྱེ་བོར་བ་རྣམས་འདྲེ་མཐུ་ཆེ་བ་དང་།འབྲིང་མཁའ་ལ་རྒྱུ་བའི་གནོད་སྦྱིན་གྱི་བདག་པོར་འགྱུར།ཐ་མ་ས་ལ་རྒྱུ་བའི་སྲིན་པོར་འགྱུར་རོ།།ལྷ་འདྲེ་དེ་དག་ལ་ཡང་སློབ་མ་ཡོད་ཅིང་སོ་སོ་ནས་བླ་ན་མེད
པའི་གོ་འཕང་ཐོབ་བོ་ཞེས་ཟེར་རོ།།ང་མྱ་ངན་ལས་འདས་པའི་རྗེས་ཆོས་ཀྱི་སྙིགས་མའི་དུས་སུ་ལྷ་འདྲེ་འདི་དག་འཇིག་རྟེན་དུ་འུར་ཞིང་དར་ནས་དེ་དག་གིས་ཤ་ཟོས་པས་བྱང་ཆུབ་ཀྱི་གོ་འཕང་ཐོབ་པོ་ཞེས་འཆད་དོ།།
ཀུན་དགའ་བོ།།ངས་དགེ་སློང་རྣམས་ལ་རྣམ་པར་དག་པའི་ཤ་ལྔ་ཟ་བར་གནང་བ་ནི་ཤ་འདི་དག་ངའི་རྫུ་འཕྲུལ་གྱིས་བསྐྱེད་པ་ཡིན་གྱི་སྲོག་དང་འབྲེལ་བ་མ་ཡིན་ནོ།།ཁྱེད་ཅག་བྲམ་ཟེའི་གནས་དྲོད་གཤེར་དང་

ལྡན་པའི་སྟེང་དུ་རྡོ་བ་དང་བྱེ